[pic] | KOMISIJA EVROPSKIH SKUPNOSTI |

Bruselj, 24.10.2006

COM(2006) 615 konč.

2006/0211 (ACC)

Predlog

SKLEP SVETA

o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Kazahstan na drugi strani, ki razširja določbe Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu

(predložila Komisija)

OBRAZLOŽITVENI MEMORANDUM

Sporazum o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Kazahstan na drugi strani (v nadaljnjem besedilu „SPS“) je bil podpisan leta 1995 in je začel veljati 1. julija 1999.

Navedeni sporazum vsebuje določbo, v skladu s katero se njegove trgovinske določbe, namreč trgovinski pogoji po načelu največje ugodnosti (MFN) in odprava količinskih omejitev, ne uporabljajo za trgovino s tekstilnimi izdelki, ki jo je urejal ločen dvostranski sporazum.

Navedeni dvostranski sporazum, veljaven od 1. novembra 1993, je prenehal veljati 31. decembra 2004. Svet je 13. marca 2006 Komisijo pooblastil, da začne pogajanja z Republiko Kazahstan o spremembi SPS, da bi se načela, ki se uporabljajo za trgovino z drugim blagom, formalno razširila tudi na trgovino s tekstilnimi izdelki.

Ta pogajanja so bila uspešno zaključena, zato bi moral Svet sprejeti ustrezne spremembe SPS v obliki protokola o spremembi SPS. V ta namen je Komisija predložila Svetu predlog za sklenitev protokola.

2006/0211 (ACC)

Predlog

SKLEP SVETA

o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Kazahstan na drugi strani, ki razširja določbe Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Svet je 13. marca 2006 Komisijo pooblastil, da začne pogajanja z Republiko Kazahstan o spremembi Sporazuma o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Kazahstan na drugi strani (v nadaljnjem besedilu „SPS“), da bi se načela, ki se uporabljajo za trgovino z drugim blagom, formalno razširila tudi na trgovino s tekstilnimi izdelki.

(2) Navedena pogajanja so bila uspešno zaključena, zato bi morala Evropska skupnost skleniti Protokol o spremembi SPS –

SKLENIL:

Člen 1

1. Protokol o spremembi Sporazuma o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Kazahstan na drugi strani (v nadaljevanju „SPS“), ki razširja določbe Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu (v nadaljevanju „Protokol“), se odobri.

2. Besedilo Protokola je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola, s katerim Skupnosti izrazijo soglasje o tem, da jih Protokol zavezuje.

V Bruslju,

Za Svet

Predsednik

PROTOKOL

o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Kazahstan na drugi strani, ki razširja določbe Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu

EVROPSKA SKUPNOST, v nadaljnjem besedilu „Skupnost“,

na eni strani in

REPUBLIKA KAZAHSTAN

na drugi strani –

ob upoštevanju naslednjega:

1. Sporazum o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Kazahstan na drugi strani (v nadaljnjem besedilu „SPS“) je bil podpisan leta 1995 in je začel veljati 1. julija 1999.

2. Potekala so pogajanja, da bi se načela iz SPS, ki se uporabljajo za trgovino z drugim blagom, formalno razširila tudi na trgovino s tekstilnimi izdelki.

3. Treba je sprejeti ustrezne spremembe SPS –

STA SE SPORAZUMELI O:

Člen 1

SPS se spremeni:

(1) V členu 11 se črta sklic na člen 16.

(2) Člen 16 se črta.

Člen 2

Ta protokol je sestavni del SPS.

Člen 3

Ta protokol začne veljati prvi dan naslednjega meseca po datumu podpisa.

Člen 4

Ta protokol je sestavljen v dveh izvodih v vsakem od uradnih jezikov pogodbenic, pri čemer je vsako od besedil enako verodostojno.

V Bruslju,

Za Evropsko skupnost Za Republiko Kazahstan